**Esélyegyenlőségi Bizottság**

Az Esélyegyenlőségi Bizottság (a továbbiakban: Bizottság) az Egyetem hallgatói és alkalmazottai esélyegyenlőségének biztosítása érdekében eljáró szenátusi bizottság.

**A Bizottság feladatai:**

- az esélyegyenlőség intézményi koordinációja;

- az esélyegyenlőség teljesülésének ellenőrzése;

- esélyegyenlőségi terv kialakítása és végrehajtásának nyomon követése;

- Gender Equality Plan (GEP) projekt megvalósításában való́ közreműködés;

- a fogyatékossággal élő hallgatóktól beérkező nyilvántartásba vételi kérelmek véleményezése;

- a fogyatékossággal élő hallgatóktól beérkező fogyatékosságukkal kapcsolatos kedvezmény és mentesség kérelmek véleményezése az EDJB részére, döntés előkészítés;

- az esélyegyenlőség megsértésével kapcsolatos panaszok kivizsgálása, szükség szerint a panasz továbbítása az Etikai Bizottság részére a rektor egyidejű tájékoztatása mellett;

- az Egyetem működésében a nők és a férfiak arányos képviseletének figyelemmel kísérése;

- a megkülönböztetés megnyilvánulásainak, a nők arányos szerepvállalását sértő intézkedésnek a feltárása és megszüntetésük kezdeményezése;

- a fogyatékkal élő egyetemi polgárok esélyegyenlőségének javítása érdekében tett intézkedések végrehajtásának figyelemmel kísérése, szükség esetén ilyen intézkedésekre javaslattétel;

- a nagycsaládos, gyermeküket egyedül nevelő̋, vagy kisebbséghez tartozó́ munkavállalók esélyegyenlőségének megvalósulása figyelemmel kísérése, javaslattétel az esetleges hátrányos megkülönböztetés megszüntetésére;

- különösen a hátrányos helyzetű, halmozottan hátrányos helyzetű, a valamely etnikai kisebbséghez tartozó egyetemi polgárokat, külföldi hallgatókat, fogyatékkal élő egyetemi polgárokat célzó kutatások és beavatkozások figyelemmel kísérése.

**A Bizottság munkája során**

- felvilágosítást, tájékoztatást kérhet az Egyetem érintett szervezeti egységeitől az egyenlő esélyű hozzáférés követelményét sértő bármely egyetemi döntéssel összefüggésben és javaslatot tehet a sérelem elhárításához szükséges intézkedésekre;

- bármely, az egyetemi működés során megvalósuló, az esélyegyenlőség követelményét sértő esemény, döntés vagy mulasztás esetén felvilágosítást, tájékoztatást kérhet az érintett szervezeti egységektől és javaslatot tehet a sérelem elhárításához szükséges intézkedésekre.

**A Bizottság összetétele**

**Elnök:** dr. Vass Júlia, HR Igazgató

(elérhetőség: Vass.Julia@uni-mate.hu)

**Tagok:**

- minden campus főigazgató által javasolt 1-1 fő campus esélyegyenlőségi koordinátor (összesen 5 fő),

- az Oktatási Igazgatóság Tanulmányi Főosztály vezetője,

- a Jogi és Közbeszerzési Igazgatóság vezetője által delegált jogász végzettségű munkatárs,

- a HR igazgató által delegált egy munkatársa a HR Igazgatóságról,

- mentálhigiénés tanácsadást végző pszichológus végzettségű munkatárs,

- 1 fő az Egyetemi Hallgatói Önkormányzat által delegált hallgató,

- 1 fő az Egyetemi Doktorandusz Önkormányzat által delegált hallgató,

- nemek közötti esélyegyenlőségi felelős.

A Bizottság elnökét és tagjait a rektor bízza meg.

**A Bizottság ügyrendje:**

